OpenLLM-France/wikimedia huggingface dataset:
# Galdona jauregia

Galdona jauregia Gipuzkoako Mutriku udalerrian dagoen jauregia da eta 1964an ondare kultural izendapena jaso zuen.. Herriaren hirigune historikoan dago, Txurruka plazan, Jasokundeko Ama Birjinaren elizaren ondoan eta Mutrikuko udaletxearen parez pare.
XVII. mendeko eraikuntza barroko ikusgarria da, burdin forjatuzko balkoiak, apaindutako egurrezko teilatu hegal eta leihoak, eta lehenengo solairuaren kantoian armarri dotorea dituena ezaugarri.

## Ezaugarriak

Ustez, Juan Galdona Muñoz sebillarrak, Mutrikuko prokuradore batzarkide 1694an eta Santiagoko Ordenako zaldun zenak, agindu zuen jauregia eraikitzea. Jauregiak lau angeluko oina du eta harlangaitzez egina da, fatxada nagusia izan ezik; azken hau harlanduzkoa du. Hiru maila ditu eta lau isuriko teilatua. Ezkerreko albo fatxadak eraikinen arteko horma bitarteko egiten du. Fatxada nagusia harlanduzkoa da erabat, eta hiru maila dauzka, elkarrengandik platabandez bereiziak, eta hutsarteak hiru ardatzek bereizita daude. Behe solairuan lauki zuzen formako bi hutsarte daude, eta ate dintelduna, ingurune irtenarekin. Gainerako bi solairuetan apur bat irtenak dira balkoiak, forja burdinezkoak, ingurune irtenarekin. Eraikinari amaiera emanez erlaitz molduradun bat ageri da, eta hegal oso irtena, bikain zizelaturiko zurkoskekin, Olazarra etxekoak daukan antzera. Eskuin alboko fatxada erdi ezkutuan gelditzen da gaur egun, musika kioskoa eraiki zenetik. Agerian ditu hutsarteen hiru ardatzak. Erdikoan leihoak ditu maila guztietan eta albo ardatzetan balkoiak, fatxada nagusikoen tankera berekoak. Lehenengo solairuaren kantoi batean armarria dago.

## Iruditegia

* Galdona jauregiaren izkinako armarria.
* Jauregiaren fatxada nagusia

## Erreferentziak

* ↑ Bienes de Interés Cultural. (Noiz kontsultatua: 2017-09-23).
* ↑ Mutrikuko Udala. Hirigune historikoa. (Noiz kontsultatua: 2017-09-23).
* ↑ Kultura eta Hizkuntza Politika saila. Kultura Ondarea. (Noiz kontsultatua: 2017-09-29).

## Ikus, gainera

* Alde Zaharra (Mutriku)
* Gipuzkoako kultura ondasunak

## Kanpo estekak

* Mutrikuko Alde Zaharraren planoa eta eraikinak ikusgai. Mutrikuko Udalaren webgunea (Gaztelaniaz)
* Datuak: Q20492580
* Multimedia: Galdona Dorrea / Q20492580
# Gaitun txiki

Gaitun txikia (Sanguisorba minor) Rosaceae familiako landarea da, Europa, iparraldeko Afrikan eta mendebaldeko Asian bizi dena.
5 cm inguru luze izaten da. Hosto elkartu horztunak izaten ditu; loreak, sexu bakarrekoak, berde gorrixkak; eta 2 edo 3 haziko fruitu luzarana, erzduna. Belardietan eta zuhaitz gutxi den lekuetan hazten da, Europa guztian eta Asiako eskualde epeletan batez ere. Herri medikuntzan bizigarri eta gernu eragile bezala erabiltzen da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-4-30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q163799
* Multimedia: Sanguisorba minor / Q163799
* Espezieak: Sanguisorba minor
# Gaitzeru

Gaitzeru aleen edukiera-neurria da, toki batzuetan lakariaren, eta besteetan bi lakariren, baliokidea.

## Neurria

Gaitzeruren neurria ez zen zehatza eta herriz herri aldaketa txikiak zituen. Fermin Leizaola etnografoak «Donostiako anega bat Gipuzkoakoa baino hamarren bat handiagoa zen» dio. Gipuzkoan, anega bat garik 48-44 kilo zituen -udako edo neguko gariaren arabera-. Haren laugarrena, 12 bat kilo, gaitzeru batean sartzen zen.
Gaztelan cuartilla zuen izena eta 13,8 litro zuen.

## Erreferentziak

* ↑ Harluxet Hiztegi Entziklopedikoa. Gaitzeru. .
* ↑ Lasa, Irune. (2009-11-18). «Neurriari neurri bila» Berria.

## Kanpo estekak

* Datuak: Q8352229
# Gaitu (proiektua)

Gaitu adimen artifizialari euskara irakasteko proiektua da, Eusko Jaurlaritzak, Nafarroako Gobernuak eta Euskararen Erakunde Publikoak bultzatua. 2023an sortu zen Common Voice proiektuaren parte gisa.

## Eginkizunak

Gaitu proiektuaren webguneak bi eginkizun proposatzen dizkie parte-hartzaileei:
* idatzita dauden esaldiak ozenki irakurtzea;
* besteek grabatutako esaldiak balioztatzea.
Euskaldun guztiek parte har dezakete Gaitu proiektuan, genero, adin, azentu, euskalki edo hizkuntza maila edozein izanda ere, eta euskaraz irakurtzeko gaitasuna besterik ez da behar.

## Historia

Gaitu proiektua 2023ko urriaren 2an aurkeztu zen Donostiako Tabakalera zentroan. Ekitaldi hartan parte hartu zuten, besteak beste, Bingen Zupiria Eusko Jaurlaritzaren Kultura eta Hizkuntza Politikako sailburuak eta Ana Ollo Nafarroako Gobernuko bigarren presidenteordeak.
2023ko azaroaren 22an, Euskal Irrati Telebistak Gaitu eguna antolatu zuen.
2023ko abendurako, Common Voice sistemako 205 hizkuntzetatik, euskara 17. tokian zegoen, persiera eta italiera aurreratuz, eta 8.000 parte-hartzaile baino gehiagok 172.017 esaldi (487 ordu) grabatu zituzten.
Gaitu proiektuari eskainitako ekitaldiak Euskal Herriko hainbat hiri eta herritan egin ziren. Hona hemen horietako batzuk:
* Beasainen, 2023ko urriaren 19an;
* Eibarren, 2023ko abenduaren 1ean eta 2an;
* Donostian, 2023ko abenduaren 2an eta 3an;
* Plentzian, 2023ko abenduaren 3an;
* Azkoitian, 2023ko abenduaren 4an.
Gaur egun, proiektuaren arazoetako bat genero desoreka da, parte hartzaileen artean emakume askoz gutxiago baitaude, gizon baino.

## Erreferentziak

* 1 2 3 «Gaitu, euskarazko milaka ahots biltzea helburu duen kanpaina» EITB 2023-10-02 (Noiz kontsultatua: 2024-02-03).
* 1 2 3 (Ingelesez) «Beasainen GAITU lantzeko bilera antolatu dute ostegunean» GiTB 2023-10-18 (Noiz kontsultatua: 2024-02-03).
* 1 2 «“Gaitu” ahots-grabaketa maratoia egingo de Eibarren» Akebai 2023-11-23 (Noiz kontsultatua: 2024-02-03).
* 1 2 (Ingelesez) Ramirez, Xalba. «Euskarazko ahotsen grabaketa maratoia antolatu du udalak, makinek euskaraz ikas dezaten» Irutxuloko Hitza 2023-11-15 (Noiz kontsultatua: 2024-02-03).
* 1 2 3 Mujika, Mikel. «Gaitu.eus: Robotentzako euskaltegiak» Noticias de Gipuzkoa 2023-12-03 (Noiz kontsultatua: 2024-02-03).
* ↑ «GAITU Eguna, EITBn» EITB 2023-11-21 (Noiz kontsultatua: 2024-02-03).
* ↑ «Plazentziatarren ahotsak makinei euskaraz irakasteko» Plaentxia 2023-12-04 (Noiz kontsultatua: 2024-02-03).
* ↑ «Gaitu ekimenaren ahots grabaketa maratoia» Maxixatzen 2023-12-04 (Noiz kontsultatua: 2024-02-03).

## Kanpo estekak

* Proiektuaren webgunea
* Datuak: Q124418275
# Gallio

Gallio Italiako udalerri bat da. Vicenzako probintzian kokatuta dago, Veneto eskualdean. 2.345 biztanle ditu, 47,87 kilometro koadroko azaleran banatuta.

## Mugakideak

Galliok honako udalerri hauekin egiten du muga:
Asiago Enego Foza

## Kanpo estekak

* Datuak: Q46848
* Multimedia: Gallio / Q46848
# Galinstan

Galinstana galio, indio eta eztainuzko aleazio eutektikoa da.Giro-tenperaturan likidoa da, eta haren urtze-puntua – 19ºC-tan dago. Aleazioa osatzen duten metalen toxikotasun baxuaren ondorioz, ordezkapen ez-toxiko gisa erabiltzen da lehen merkurioak edo sodio-potasio aleazioek (NaK) jasotzen zituzten aplikazio askotan. Bere osaera honakoa da: % 68,5 Ga, % 21,5 In, % 10 Sn. Bere izena (galinstan) galio, indio eta stannum (euskaraz: «eztainu») kontrakzio bat da.

## Erreferentziak

* ↑ (Ingelesez) Surmann, P; Zeyat, H. (2005eko azaroa). «Voltammetric analysis using a self-renewable non-mercury electrode.» Analytical and Bioanalytical Chemistry 383 (6): 1009–1013. doi:10.1007/s00216-005-0069-7. PMID 16228199..

## Kanpo estekak

* Datuak: Q675176
* Multimedia: Galinstan / Q675176
# Galindiera

Galindiera hizkuntza baltiko bat izan zen, ia arrastorik utzi gabe hil zena. Haren hiztunak, galindiarrak ziren, badirudi hizkuntza antzinako prusieraren antzekoa zela.

## Kanpo estekak

* Datuak: Q1190494
# Galinhos

Galinhos Brasilgo udalerri bat da, Rio Grande do Norte estatuan kokatua. 2.104 biztanle ditu 342,215 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1788257
* Multimedia: Galinhos / Q1788257
# Galindo-Salcedillo

Galindo-Salcedillo Trapagarango (Bizkaia) auzo bat da. 2007ko urtarrilaren 1eko erroldaren arabera, auzoak 259 biztanle ditu.

## Inguru naturala eta kokapena

Galindo-Salcedillo auzoa Trapagarango herriaren erdigunetik hegoaldera dago, eta herriko gune industrial nagusia biltzen du. Bertan daude ABB edo Alstom bezalako multinazionalen lantegiak, Babcock Borsig lantegi historiko bizkaitarra eta 1980ko hamarkadatik aurrera eraikitako hainbat industrialde ere.

## Demografia eta biztanleria

Galindo-Salcedilloko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 266 | 260 | 268 | 260 | 255 | 266 | 255 | 259 |

## Garraiobideak

Bizkaibusek zerbitzua eskaintzen du auzo honetan, eta horrez gain, Bilboko Renfe Aldiriaken C-2 lineak bi geltoki dauzka:
* Trapagako geltokia
* Galindoko geltokia

## Ikus, gainera

* Trapagaran

## Kanpo estekak

* Datuak: Q12258130
# Galindo y Perahuy

Galindo y Perahuy Salamancako udalerria da.
2009ko urtarrilaren 1eko erroldaren arabera 710 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1777817
* Multimedia: Galindo y Perahuy / Q1777817
# Galindoko geralekua

Galindo Euskal Herriko Bizkaiko tren geraleku bat da, Sestao udalerrian kokatuta dagoena.
Geralekua 1933ko uztailaren 16an ireki zen.

## Egoera

Geralekua honako burdinbide hauen ibilbidearen zati da:
* Bilbo — Muskiz: 2,500 kilometro-puntua

## Sarbideak

* BI-3746
* BI-628

### Irisgarritasuna

Nahiz eta sarbide irisgarri bat egon, nasa eta trenaren arteko tartea eta nasen arteko ibilbidea dela eta geltokiaren erabilera ez da irisgarria. Arartekoak argitaratutako irisgarritasuna eta garrioaren ikerketa-diagnosiaren arabera, «Mugikortasun Urriko Pertsona erabiltzaileak ezin du modu autonomoan nasa eta unitate mugikorraren plataformaren arteko desnibela libratu», «Burdinbide zerbitzuen eragileak ez dio Mugikortasun Urriko Pertsona erabiltzaileari bermatzen ibilgailutik igo edota jaistea» eta «Mugikortasun Urriko Pertsona erabiltzaileak ez du nasa batetik bestera ibiltzeko elementu mekaniko edota eraikuntza elementurik, nasa aldaketa egiteko modu bakarra eskailera bidez da eta».
Irisgarritasuna :
| Lekua | Sarbidea |
| Geltokia | BI-3746 |
| Geltokia | BI-628 |
| Nasak | 1. trenbidea |
| Nasak | 2. trenbidea |
| Trenak | 1. trenbidea |
| Trenak | 2. trenbidea |

## Historia

Geralekua 1933ko uztailaren 16an inauguratu zen, Bilbo-Muskiz burdinbide Barakaldotik Muskizera tartea irekitzearekin batera.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geralekua

Geralekuak trenbide eta nasa bakarra du, eta markesinaz hornituta dago.

## Zerbitzuak

| Zerbitzua | Hasiera | Ibilbidea | Amaiera ⁠ |
| C-2 | Bilbo Abando | Zabalburu • Ametzola • Autonomia • Santimami • Olabeaga • Zorrotza • Lutxana–Barakaldo • Desertu–Barakaldo • Galindo • Trapaga • Trapagaran • Urioste • Sagrada Familia • Ortuella • Gallarta • Putxeta | Muskiz |

## Erreferentziak

* ↑ EuroFerroviarios. «Galindo (geralekua)» euroferroviarios.net (Noiz kontsultatua: 2020-05-05).
* ↑ (Gaztelaniaz) Ararteko. (PDF) Galindo. (Noiz kontsultatua: 2018-06-28).
* ↑ (Gaztelaniaz) Spanish Railway. «Trianoko burdinbidea» (Noiz kontsultatua: 2013-10-04).
* ↑ (Gaztelaniaz) Spanish Railway. «Bilbotik Portugalete eta Muskizera» (Noiz kontsultatua: 2013-10-04).
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q8288561
* Multimedia: Train station of Galindo / Q8288561
iea  Bilboko Renfe Aldiriak :
| | Trapaga | Galindo | Desertu–Barakaldo | |
| Muskiz | | | | Bilbo–Abando |
# Galinduste

Galinduste Salamancako udalerria da, Tierras del Tormes eskualdean dagoena.
2009ko urtarrilaren 1eko erroldaren arabera 500 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1777833
* Multimedia: Galinduste / Q1777833
# Galindo (Sestao)

    Artikulu hau Sestao herriko eremu bati buruzkoa da; ibaia gaitzat duena beste hau da: «Galindo (ibaia)»
Galindo Sestaoko hegoaldean dagoen ingurunea da, Trapagarango auzoa den Galindo-Salcedillo auzoarekin mugan kokatuta dagoena. Ekonomikoki oso garrantzitsua izan den Babcock and Wilcox enpresak lantegia hemen ipini zuen eta garraiobideei dagokienez Galindoko geltokia udalerri sestaoarrean dugu, Bilboko Renfe Aldirietako sarearen barruan eta Bilbo eta Muskiz lotzen dituen trenbidean baitan dagoena.
Zonalde honi guztiari Galindo ibaiak izena eman dio.

## Kanpo estekak

* Datuak: Q12258131
# For Whom the Bell Tolls (Metallica)

For Whom the Bell Tolls (euskaraz "Zeinengatik jotzen dute kanpaiek?") 1984an Ride the Lightning diskoaren barnean thrash eta heavy metal musika jotzen duen Metallica estatubatuar taldeak kaleratu zuen abestia da.
Abestiaren musika James Hetfield, Lars Ulrich eta Cliff Burtonek moldatu zuten, hitzak berriz Ernest Hemingway idazle ospetsuaren izen bereko For Whom the Bell Tolls eleberrian oinarrituta daude.

## Kanpo estekak

* Metallica taldearen "For Whom the Bell Tolls" abestiaren bideoklipa entzungai eta ikusgai (Ingelesez)
* Datuak: Q1129368
# Foradada

Foradada Kataluniako udalerria da, Noguera eskualdean eta Lleidako probintzian kokatua. 2009ko urtarrilaren 1eko erroldaren arabera 189 biztanle zituen. 28,6 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 798 | 737 | 633 | 579 | 576 | 444 | 396 | 210 | 162 | 156 | 200 | 189 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea.
* Datuak: Q1769624
* Multimedia: Foradada / Q1769624
# For Whom the Bell Tolls (filma)

For Whom the Bell Tolls (euskaraz "Norengatik jotzen du kanpaiak?") gerra film epikoa da, Sam Wood estatubatuar zinemagileak 1943an zuzendu zuena. Ernest Hemingway idazlearen For Whom the Bell Tolls eleberrian oinarritua dago. Gary Cooper, Ingrid Bergman, Katina Paxinou eta Akim Tamiroff izan ziren aktore nagusiak.
Zortzi Oscar sarietarako izendapenak jaso zituen, eta bat irabazi: emakumezko bigarren aktore onenarena (Katina Paxinou).

## Argumentua

Oharra: Atal honek istorio osoa edo amaiera argitzen du.
Robert Jordan (Gary Cooper), ezizenez “ingelesa”, Espainiako Gerra Zibilean errepublikarren alde Lincoln brigadarekin batera borrokan dabilen eta erakusketetan aditua den estatubatuarra da. Gudaroste frankistarentzat berebiziko garrantzia duen zubi bat suntsitzeko ardura eman berri diote. Eginkizun horretan borrokari talde bat izanen du laguntzaile, haien artean Maria (Ingrid Bergman) neska gazte idealista eta xaloa, Pilar (Katina Paxinou) izaera sendoko emakumea eta haren senar Pablo (Akim Tamiroff).
Gerra ekintza horrekin batera, filmeko protagonista nagusiak diren Roberten eta Mariaren arteko maitasun istorioa jazoko da.

## Aktoreak

* Gary Cooper: Robert Jordan, "ingelesa"
* Ingrid Bergman: Maria
* Akim Tamiroff: Pablo
* Arturo de Córdova (kredituetan Arturo de Cordova gisa): Agustin
* Vladimir Sokoloff: Anselmo
* Mikhail Rasumny: Rafael
* Fortunio Bonanova: Fernando
* Katína Paxinoú: Pilar
* Joseph Calleia: "Gorra"
* Victor Varconi: Primitivo
* Pedro de Cordoba: Miranda kolonela
* George Coulouris: André Massart
* Frank Puglia: Gomez kapitaina
* Lilo Yarson: Joaquin
Kredituetan agertzen ez diren beste aktore batzuk :
* Yvonne De Carlo: kafetegiko neska
* Alberto Morin: 2. soldadua
* Konstantin Shayne: Karkov
* Michael Visaroff: ofiziala

## Iruditegia

* Gary Cooper eta Ingrid Bergman.
* Gary Cooper eta Ingrid Bergman.
* Katina Paxinou.
* Akim Tamiroff.

## Kanpo estekak

* For Whom the Bell Tolls filmaren IMDBko fitxa ikusgai (Ingelesez)
* For Whom the Bell Tolls filmaren trailer edo iragarkia ikusgai (Ingelesez)
* Datuak: Q515572
* Multimedia: For Whom the Bell Tolls (film) / Q515572
# Foraker (Oklahoma)

Foraker Oklahomako herri bat da. Osage konderrian kokatua dago. 2010ean 19 biztanle zituen, 0,56 kilometro koadrotan banatuta.

## Ikus, gainera

* Osage konderria

## Kanpo estekak

* Datuak: Q925091
# For a Wife's Honor

For a Wife's Honor filma David Wark Griffith zinemagilearen lana da, 1908. urtekoa.

## Pertsonaiak

* Charles Inslee
* Harry Solter
* Linda Arvidson
* George Gebhardt
* Charles Gorman
* Arthur V. Johnson

## Erreferentziak

* ↑ For a Wife’s Honor
* ↑ FOR A WIFE'S HONOR

## Kanpo estekak

* imdb.com
* Datuak: Q3076766
# Foradada del Toscar

Foradada del Toscar gaztelaniaz edo Foradada d'o Toscar aragoieraz Huescako udalerria da.

## Kanpo estekak

* Datuak: Q984617
* Multimedia: Foradada del Toscar / Q984617
# Forada (Minnesota)

Forada Minnesotako hiri bat da. Douglas konderrian kokatua dago. 2010ean 185 biztanle zituen, 1,40 kilometro koadrotan banatuta.

## Ikus, gainera

* Douglas konderria

## Kanpo estekak

* Datuak: Q1926801
# For Whom the Bell Tolls

"For Whom the Bell Tolls" (euskaraz Norengatik jotzen dute kanpaiek) ingelesezko eleberria da, Ernest Hemingway estatubatuarrak idatzitako hoberenen artean dagoena eta 1940an lehen aldiz argitaratua.
Robert Jordan kazetari gaztearen istorioa kontatzen du, Nazioarteko Brigadekin Espainiako Gerra Zibilean parte hartu zuena. Segoviako hiriaren zubi bat lehertzen saiatuz tartean.

## Zinema

* For Whom the Bell Tolls (1943, Sam Wood)

## Musika

* For Whom the Bell Tolls (1986, Metallica)

## Ikus, gainera

* Eleberri ezagunen zerrenda
* Ingelesezko literatura

## Kanpo estekak

* Datuak: Q200920
* Multimedia: For Whom the Bell Tolls / Q200920
# For Your Eyes Only (filma)

For Your Eyes Only (euskaraz Zure Begientzako Bakarrik) 1981eko John Glen ingeles zinema zuzendariaren espioitza filma bat da. For Your Eyes Only istorio laburren bilduman oinarritua dago, James Bond pertsonaia protagonista delarik. Bertan, Roger Moore, Julian Glover, Carole Bouquet, Chaim Topol eta Lynn-Holly Johnson aktoreek antzeztu zuten.
Filmak Jatorrizko abesti onenaren Oscar Saria izendapena jaso zuen. Grezia, Italia, Espainia eta Ingalaterran filmatu zen, aldiz, urpeko eszenak Bahama uharteetan.

## Argumentua

Albaniako uretan dagoen britainiar espioiontzi batek itsas-mina batekin talka egin eta hondoratu egin da, bertan guztiz sekretua den ATAC misil jaurtiketa sistema zeramalarik. Britainiar zerbitzu sekretuko agenteek gailu hori urpetik berreskuratzeko ekintzari hasiera ematen diote, ATTAC sistema esku okerretan eror ez dadin.
Ekintza hau bi itsas-arkeologoek zuzentzen dute, Sir Timothy (Jack Hedley) eta Iona Havelock. Haien ontzi pilotua den Hector Gonzalesek (Stefan Kalipha) senar-emazteak haien alaba Melinaren (Carole Bouquet) aurrean erailko ditu. James Bondek (Roger Moore) gertakari haiek, Gonzales eta ATAC sistemaren arteko lotura ikertu eta Melina erakargarri eta mendekatzailearen laguntza izango du- Ikerketak Cortina d'Ampezzo eta Greziara daramatza...

## Aktoreak

* Roger Moore: James Bond
* Carole Bouquet: Melina Havelock
* Julian Glover: Aris Kristatos
* Topol: Milos Columbo
* Lynn-Holly Johnson: Bibi Dahl
* Walter Gotell: Gogol jenerala
* Cassandra Harris: Lisl Von Schlaf kondesa
* Desmond Llewelyn: Q
* Lois Maxwell: Moneypenny andereinoa
* Robert Rietty: Ernst Stavro Blofeld (ahotsa, ez da kredituetan agertzen)
* Charles Dance: Claus
* Michael Gothard: Emile Leopold Locque

## Kanpo estekak

* For Your Eyes Only filmaren IMDBko fitxa irakurgai (Ingelesez)
* James Bonden webgunea (Ingelesez)
* Datuak: Q332330
* Multimedia: For Your Eyes Only (film) / Q332330
# Euskal Herriko Arkitektoen Elkargo Ofiziala

Euskal Herriko Arkitektoen Elkargo Ofiziala (EHAEO) Hegoaldeko (Euskal Autonomi Erkidegoko eta Nafarroako Foru Erkidegoko) arkitektoak biltzen dituen elkargoa da.
Egoitza nagusia Bilboko Mazarredoko Zumarkaleko 69. zenbakian dauka. Horrez gain, ordezkaritzak ditu Araba, Gipuzkoa eta Nafarroan.
1930 urtean sortu zen erakundea eta 2005 urtean 75. urteurrena bete du. Gaur egun, Hego Euskal Herriko lurralde guztiak biltzen dituen erakunde bakanetakoa da.

## Erreferentziak

* ↑ «Euskal Herriko Arkitektoen Elkargo Ofiziala» www.coavn.org (Noiz kontsultatua: 2024-06-02).

## Ikus, gainera

* Matxalen Akasuso Atutxa

## Kanpo estekak

* (Gaztelaniaz) Elkargoaren Webgune ofiziala
* Datuak: Q5777078
# Euskal Herriko Atlas Etnografikoa

Euskal Herriko Atlas Etnografikoa Jose Migel Barandiaranek sortutako ikerketa proiektu etnografikoko da, Etniker Euskalerria taldeek garatua, euskal herriaren kultura tradizionala eta haren bilakaera aztertzeko.
Heuk dira, orain arte argitaratu diren bildumako liburuak: Etxeko Elikadura; Haur Jolasak; Heriotza Ohikuneak; Ohikuneak Jaiotzatik Ezkontzara; Abeltzaintza eta Artzaintza; Herri Medikuntza; Etxea eta Familia eta Nekazaritza.
Euskal Herriko Atlas Etnografikoa liburu fisikoaren euskarrian zabaldu da urte askoan. 750 eta 1.150 orrialde arteko liburukiak dira, bi zutabetan, eta liburuki bakoitzeko ilustrazioen kopurua 200 eta 500 artekoa da. Labayru Fundazioaren eta Bizkaiko Petronor enpresaren arteko lankidetza hitzarmen bati esker, aurreko liburukien bertsio digitala egiten ari da, <atlasetnografico.labayru.eus> URLan.

## Erreferentziak

* ↑ (Gaztelaniaz) «Atlas Etnográfico de Vasconia, para comprender y conocer el patrimonio vasco» www.euskadi.eus (Eusko Jaurlaritza) 2022-05-26 (Noiz kontsultatua: 2024-02-18).
* ↑ (Gaztelaniaz) «Etniker» Etniker Euskalerria (Noiz kontsultatua: 2024-02-18).

## Kanpo estekak

* Webgune ofiziala: https://atlasetnografico.labayru.eus/
* Datuak: Q124608153
# Euskal Herriko Berdeak-Euskal Berdeak

Euskal Herriko Berdeak-Euskal Berdeak euskal alderdi politiko ekologista izan zen, gero Berdeak alderdian murgildu zena.

## Historia

Euskal Herriko Berdeak-Euskal Berdeak 1990ean sortu zen, Espainiako Los Verdes alderdiaren euskal saila izanik.
1990eko Eusko Legebiltzarrerako hauteskundetan parte hartu eta 4.199 boto (%0,41a) lortu zituen.
1992an, 1990eko Eusko Legebiltzarrerako hauteskundetan zerrendaburua zen Juantxo Domínguezek alderdia utzi eta, zenbait kidekin batera, Berdeak sortu zuen.
1995eko Udal eta Foru Hauteskundetan ez zuen parte hartu, Berdeak alderdi ekologista bakarra izanik.
1995ean Los Verdes birsortzeko Granadako Kongresua egin zuten. Los Verdes konfederazioa bihurtu eta Berdeak konfederazioa osatzea erabaki zuenez Euskal Herriko Berdeak desagertu eta alderdikideak Berdeak alderdian sartu ziren.

## Ikus, gainera

* Berdeak

## Kanpo-estekak

* Datuak: Q12257471
# Euskal Herriko Emakumezkoen Itzulia

Euskal Herriko Emakumezkoen Itzulia :
| Orokortasunak ||
| Kirola | Errepideko txirrindularitza |
| Sorrera | 2021 |
| Ekitaldi kopurua | 3 (urtea: 2024) |
| Aldizkotasuna | urterokoa (Mai) |
| Mota | Etapakako lasterketa |
| translation for raceinfobox_translate index 33 not found | Espainia |
| Webgune ofiziala | Webgune ofiziala |
| Maila | 2.WWT (2021-) |
| Zirkuitua | UCI Women's WorldTour |
| Palmaresa ||
| Azken garailea | Demi Vollering |
| Garaipen gehien lortu duena | Demi Vollering (2 garaipen) |
| Egungo ekitaldia ||
| azken ekitaldia ikusteko: 2024ko Euskal Herriko Emakumezkoen Itzulia ||
| Dokumentazioa ||
Euskal Herriko Emakumezkoen Itzulia, nazioartean Itzulia Women deitua, etapako txirrindulari lasterketa profesionala da, Euskal Herrian jokatzen dena. Hasieratik UCI Women's World Tourren egutegian dago, 2.WWT mailan eta gizonezkoen lasterketaren antzean egiten dute.
2022an sortu zuten. Donostiako Klasikoaren baita Emakumeen Euskal Biraren lekua hartu zuen Itzuliak. Izan ere, Frantziako Tourrak data aldatu du, eta gizonezkoen lasterketaren ondoren korritu zen. Horrenbestez, bat egiten zuen egutegian Klasikoarekin. Hala, UCIrekin hitz egin ostean, Itzulia egitea erabaki dute Ocetako taldekoek (antolatzaileek), nazioarteko federazioak maiatza proposatu zuelako World Tourreko lasterketak egiteko.

## Palmaresa

| Urtea | Txapelduna | Txapeldunordea | Hirugarrena |
| 2022 | Demi Vollering | Pauliena Rooijakkers | Kristen Faulkner |
| 2023 | Marlen Reusser | Demi Vollering | Katarzyna Niewiadoma |
| 2024 | Demi Vollering | Mischa Bredewold | Juliette Labous |

## Erreferentziak

* ↑ «Gogorra izango da Itzulia» Berria 2022-04-27 CC BY-SA 4.0 lizentziapean.

## Kanpo estekak

* Datuak: Q110381925